12. 2. 88 De Europæiske Fællesskabers Tidende Nr. C 40/7 
II 
(Forberedende retsakter) 
KOMMISSIONEN 
Ændret forslag til Rådets beslutning om finansiering af store infrastrukturprojekter af euro­
pæisk betydning (') 
KOM(87) 724 endelig udg. 
(Forelagt af Kommissionen i benhold til EØF-Traktatens artikel 149, stk. 3, den 7. januar 1988) 
(88/C 40/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtinger: 
Store infrastrukturprojekter er en vigtig integrations 
fremmende faktor og bidrager til at forene det indre 
marked og dermed til at fremme den europæiske 
industris konkurrenceevne; 
projekternes udformning og gennemførelse støder på 
forskellige vanskeligheder, bl.a. finansielle, som følge af 
deres karakteristika og de forskellige typer af risici, de 
indebærer; 
finansieringen bør herefter i højere grad end tidligere 
baseres på privat kapital, der ikke nødvendigvis 
tiltrækkes af denne type projekter; 
den europæiske dimension ved sådanne projekter og 
deres betydning for Fællesskabet berettiger en fælles-
skabsintervention; 
denne intervention bør have til formål at fremskaffe og 
kanalisere privat kapital over i finansieringen af store 
projekter af europæisk betydning; 
der bør derfor gennemføres en særlig fællesskabsaktion, 
der kan fremme udformningen og den finansielle 
gennemførelse af infrastrukturprojekter af europæisk 
betydning; 
Den Europæiske Investeringsbank har erklæret sig rede 
til at deltage i gennemførelsen af en sådan aktion; 
O EFT nr. C 80 af 27. 3. 1987, s. 7. traktaten indeholder ikke fornøden hjemmel hertil — 
VEDTAGET FØLGENDE BESLUTNING: 
Artikel 1 
Der gennemføres en særlig fællesskabsaktion til fordel 
for store infrastrukturprojekter af europæisk betydning, 
der helt eller delvis er beliggende inden for Fællesskabet. 
Denne aktion skal lette udformningen og gennemfø­
relsen af nævnte projekter ved fremskaffelse og kanalise­
ring af nye kapitalmidler til finansiering heraf. 
Artikel 2 
1. De store infrastrukturprojekter af europæisk betyd­
ning tager sigte på dels at anlægge en manglende forbin­
delse, dels at bevirke en betydelig forbedring af eksiste­
rende tjenesteydelser eller at tilvejebringe nye. 
2. De store projekter kan berøre forskellige sektorer, 
først og fremmest transport, telekommunikation, energi, 
miljø samt vedligeholdelse og restaurering af kultur­
arven. 
3. Projekterne og deres gennemførelse skal være i 
overensstemmelse med Traktaten og den afledte ret, bl.a. 
på konkurrenceområdet, og med Fællesskabets regler og 
politik inden for de pågældende områder. 
Artikel 3 
For at bidrage til udformningen og gennemførelsen af 
store infrastrukturprojekter af europæisk betydning kan 
følgende finansieringsmidler anvendes: 
— specifikke budgetmidler; 
— disponible midler inden for rammerne af den fælles­
skabspolitik og de fællesskabsaktioner, hvis målsæt­
ninger prpjekterne tager sigte på at fremme; 
Nr. C 40/8 De Europæiske Fællesskabers Tidende 12. 2. 88 
— særlige lån fra Den Europæiske Investeringsbank 
(EIB) på grundlag af Bankens egne midler, og om 
nødvendigt på grundlag af midler, som Det Euro­
pæiske Økononuske Fællesskab har tilvejebragt på 
kapitalmarkederne. 
Artikel 4 
Der kan ydes fællesskabsstøtte i form af tilskud eller 
kapitaltilførsel, der skal tilbagebetales, til de forudgående 
arbejder og analyser, der er nødvendige for at belyse 
projekternes tekniske, finansielle og økonomiske leve­
dygtighed. 
Artikel 5 
1. De i artikel 2 omhandlede store projekter kan 
erklæres at være af europæisk betydning. Udstedelse af 
en sådan erklæring forudsætter, at projekterne indsendes 
til Kommissionen, enten direkte eller ved en medlems­
stats mellemkomst. 
Disse projekter skal i vidt omfang være baseret på privat 
kapital og opfylde de i fællesskabsprogrammerne fast­
lagte målsætninger og kriterier på de områder, de 
henhører under. Kommissionen undersøger: 
— om de er i overensstemmelse med denne beslutning; 
— om de indebærer fordele med hensyn til ikke blot 
tekniske og finansielle kriterier, men også samfunds­
økonomiske kriterier; der tages især hensyn til 
projekternes indvirkning på Fællesskabets konkurren­
ceevne og deres virkninger, bl.a. med hensyn til 
beskæftigelse og indkomster, for de mest direkte 
berørte stater og regioner. 
2. Såfremt det drejer sig om projekter, der henhører 
under områder, som er omfattet af fællesskabspro­
grammer, udstedes erklæringen om deres europæiske 
betydning af Kommissionen, som handler i forståelse 
med de medlemsstater, der er direkte berørt af de pågæl­
dende projekter. Kommissionen underretter Rådet og 
Europa-Parlamentet herom. 
Såfremt der drejer sig om projekter, der henhører under 
områder, som ikke er omfattet af fællesskabspro­
grammer, udstedes erklæringen om deres europæiske 
betydning af Rådet, som træffer afgørelse med kvalifi­
ceret flertal på forslag af Kommissionen og efter høring 
af Europa-Parlamentet. 
Afgørelserne om at erklære et projekt for værende af 
europæisk betydning offentliggøres i De Europceiske 
Fællesskabers Tidende. 
3. De store infrastrukturprojekter, der erklæres at 
være af europæisk betydning, kan: 
— afhængigt af deres karakter, være omfattet af 
bestemmelser, der tager sigte på at lette mobilise­
ringen af privat opsparing, idet Kommissionen i det 
enkelte tilfælde forelægger Rådet disse bestemmelser 
efter høring af Europa-Parlamentet og Udvalget for 
Økonomisk Politik; — tildeles en støtte over Fællesskabets budget samt være 
omfattet af de i artikel 3 nævnte muligheder for 
særlige lån. 
4. Med henblik på planlægningen og gennemførelsen 
af de infrastukturprojekter, som erklæres at være af 
europæisk betydning, iværksættes der udbud på fælles­
skabsplan, som offentliggøres i Supplement til De Euro­
pceiske Fcellesskabers Tidende. 
5. For så vidt som det er teknisk muligt, iværksættes 
disse udbud pr. parti, således at de små og mellemstore 
virksomheder har mulighed for at deltage i de infrastruk­
turprojekter, som erklæres at være af europæisk betyd­
ning. 
Artikel 6 
1. Der kan ydes fællesskabsstøtte i form af en tilbage­
betalingspligtig kapitaltilførsel til igangsætningen af 
arbejder i forbindelse med gennemførelsen af projekter, 
der erklæres at være af europæisk betydning. 
2. Tilbagebetalingsdatoen for den tilbagebetalingsplig­
tige kapitaltilførsel fastsættes efter aftale mellem 
Kommissionen og modtageren: 
— enten på tidspunktet for igangsættelsen, 
— eller i forbindelse med arbejdets gennemførelse, 
— eller under anlæggets udnyttelse, såfremt der i så fald 
fastsættes en klausul om andel i overskuddet. 
Artikel 7 
1. De lån, som EIB yder over egne midler til 
projekter, der erklæres at være af europæisk betydning, 
kan gøres til genstand for sikkerhedsstillelse over fælles­
skabsbudgettet. 
Sikkerhedsstillelsen over budgettet kan ydes til EIB-lån, 
for hvilke der hverken kan stilles garanti fra den eller de 
af projektet berørte medlemsstater eller andre tilstrække­
lige garantier. 
2. Sikkerhedsstillelsen over fællesskabsbudgettet er 
betinget og delvis. Kommissionen træffer i de enkelte 
tilfælde beslutning om sikkerhedstillelsen og om de 
nærmere bestemmelser herfor. Beslutningen fastlægges i 
en aftale med EIB. 
3. Kommissionens beslutninger om sikkerhedsstillelse 
sker inden for rammerne af et globalt loft på 1 mia ECU. 
Om nødvendigt vedtager Rådet med kvalificeret flertal 
efter forslag fra Kommissionen og efter høring af Parla­
mentet en forhøjelse af dette loft. 
Artikel 8 
Denne beslutning er rettet til medlemsstaterne.